Zalakarosi Turisztikai Nonprofit Korlátolt Felelősségű Társaság
Alapító okirata

Alulírott alapító a következők szerint állapítja meg az alábbi korlátolt felelősségű társaság alapító okiratát:
1. A társaság cégneve, székhelye, telephelye(i), fióktelepe(i)

1.1. A társaság cégneve: Zalakarosi Turisztikai Nonprofit Korlátolt Felelősségű Társaság
[bookmark: _Hlk138424815]A társaság rövidített cégneve: Zalakarosi Turisztikai Nonprofit Kft.
1.2. A társaság székhelye: 8749 Zalakaros, Gyógyfürdő tér 10.
A társaság székhelye egyben a központi ügyintézés helye.
1.3. A társaság telephelye: 8749 Zalakaros, Szőlő utca 16.
2. A társaság alapítója
Név: Zalakaros Város Önkormányzata
Nyilvántartási szám (Törzskönyvi azonosító szám (PIR)): 734334
adószám: 15734336-2-20
Székhely: 8749 Zalakaros, Gyógyfürdő tér 1.
Képviseletre jogosult neve: 	Czimondor Nándor alpolgármester
(lakcím: 8749 Zalakaros Dózsa György u. 15.)
3. A társaság tevékenységi köre(i)
3.1. A társaság által folytatni kívánt tevékenységek:
A Zalakarosi Turisztikai Nonprofit Kft. célja a a vendégek számának növelése, vendégéjszakák számának növelése, termékfejlesztés, meglévő turisztikai adottságok jobb kihasználása, ezáltal magasabb fizetőképességű vendégkör megnyerése, minőségi és fenntartható turizmus fejlesztése, szezon teljes évvé fejlesztése, forgalomnövelés, belföldi és külföldi vendégek számának növelése.

Kiemelt céljai között szerepel továbbá a város és környéke idegenforgalmi érdekeinek összehangolt bemutatása vásárokon, kiállításokon, kiadványokban, elektronikus eszközök útján és a sajtóban egyaránt, a város és környéke idegenforgalom szempontjából érdekes és fontos természeti, földrajzi, kulturális, muzeális értékeinek feltárása és összehangolt bemutatása, továbbá (2021.01.01-től) a Gyógyhelyi Látógatóközpont (Látógatóközpont, Rendezvénytér, szabadtéri színpad) működtetése. A Zalakarosi Turisztikai Nonprofit Kft. lehetőségeihez mérten hozzájárul a település és térsége turizmusának hosszú távon fenntartható, kiegyensúlyozott fejlesztéséhez az anyagi eszközeinek célszerű felhasználása révén, magas színvonalú turisztikai marketing tevékenységre törekvéssel és annak folytatásával. A társaság részt vesz a zalakarosi turisztikai infrastruktúra fejlesztésében. A társaság tevékenységi közé tartozik a közterületi fizető parkolási rendszer üzemeltetése Zalakaroson.
3.2. Főtevékenység: 82.30’08  Konferencia, kereskedelmi bemutató szervezése    (Rendezvényszervezés)
3.3. Egyéb tevékenységi kör(ök):
73.11’08	Reklámügynöki tevékenység
47.78’08	Egyéb m.n.s. új áru kiskereskedelme
	77.21 '08
	Szabadidős, sporteszköz kölcsönzése

	82.19 '08
	Fénymásolás, egyéb irodai szolgáltatás

	
	


70.22’08		Üzletviteli, egyéb vezetési tanácsadás	
47.25 '08	Ital-kiskereskedelem
90.04’08 	Művészeti létesítmények működtetése
47.91’08 	Csomagküldő, internetes kiskereskedelem
77.40’08 	Immateriális javak kölcsönzése
85.59’08 	M.n.s. egyéb oktatás
93.29’08 	M.n.s. egyéb szórakoztatás, szabadidős tevékenység
93.19’08 	Egyéb sporttevékenység
93.21’08 		Vidámparki, szórakoztatóparki tevékenység
68.20’08		Saját tulajdonú, bérelt ingatlan bérbeadása, üzemeltetése
53.20’08		Egyéb postai, futárpostai tevékenység
56.10’08	                 Éttermi, mozgó vendéglátás
56.21’08	                 Rendezvényi étkezetetés
56.30’08	                 Italszolgáltatás
70.21’08	                 PR, kommunikáció
74.90’08	M.n.s. egyéb szakmai, tudományos, műszaki tevékenység
52.21’08	Szárazföldi szállítást kiegészítő szolgáltatás

3.4. Egyéb feladatok

Együttműködik felsőfokú-, középfokú- és szakiskolákkal.
Kérdőíves felmérést végez a vendégek körében (utazási szokások, vendégek igényeinek felmérése, stb.) ezekből statisztikákat készít.
A Zalakarosi Turisztikai Egyesületet folyamatosan informálja az általa tervezett programokról. 
On-line működő foglalási- közvetítő informatikai rendszert működtethet a zalakaros.hu internetes oldalon.
A társaság közvetlen politikai tevékenységet nem folytat, szervezete pártoktól független és azoknak anyagi támogatást nem nyújt.
4. A társaság működésének időtartama
A társaság határozatlan időre jön létre. 
Az első üzleti év a társaság társasági szerződésének ellenjegyzésétől az év végéig tart. A további üzleti évek a mindenkori naptári évvel azonosak.
5. A társaság törzstőkéje
5.1. A társaság törzstőkéje 3.000.000,- Ft, azaz hárommillió forint, mely teljes egészében készpénzből, pénzbeli vagyoni hozzájárulásból áll. 
A társaság törzstőkéjéből százezer forintot a társaság megalapításakor az akkori alapító tag befizetett a társaság házipénztárába. A fent maradó egymillió-kilencszázezer forint befizetését az akkori alapító a társaság bejegyzésétől számított egy éven belül vállalta a társaság bankszámlájára vagy házi pénztárába. A befizetés megtörténtéről szóló, 2014. 03. 24. napján kelt igazolás a cégbírósághoz benyújtásra került. 
A társaság tagjai 2015. 12. 29. napján elhatározták a társaság törzstőkéjének felemelését egymillió forint új, pénzbeli vagyoni hozzájárulás szolgáltatásával hárommillió forintra. A tagoknak az új, pénzbeli vagyoni hozzájárulásukat 2016. január 15. napjáig kellett a társaság számlájára átutalással vagy a társaság pénztárába történő befizetéssel teljesíteniük.
6. A tag törzsbetétje
Név: Zalakaros Város Önkormányzata
A törzsbetét összege: 3.000.000 Ft
A törzsbetét összetétele:
	Készpénz: 3.000.000 Ft.
(A tag 1.470.000 Ft mértékű törzsbetétet üzletrész adásvétellel szerzett meg 2023. 05. 12. napjával.)

7. Pótbefizetés

7.1. A taggyűlés a veszteségek fedezésére a tagok számára pótbefizetést előírhat.
7.2. A pótbefizetés legmagasabb összege: 10.837.000 Ft.
A pótbefizetés teljesítésének módja: pénzbeli vagyoni hozzájárulás.
A pótbefizetési kötelezettség a tagot törzsbetétje arányában terheli.
A pótbefizetés legfeljebb üzleti évenként 1 alkalommal írható elő (pótbefizetés gyakorisága).
Pótbefizetés legfeljebb 2 hónapon belüli teljesítési kötelezettség mellett írható elő (pótbefizetés ütemezése).
A pótbefizetés visszafizetése a teljesítés módja szerint történik.
8. Üzletrész
A törzsbetéthez kapcsolódó tagsági jogok és kötelezettségek összessége az üzletrész, amely a társaság bejegyzésével keletkezik. 
9. Az egyszemélyes társaság működése
9.1. Az egyszemélyes társaság a saját üzletrészét nem szerezheti meg.
9.2. Ha az egyszemélyes társaság az üzletrész felosztása vagy a törzstőke felemelése folytán új tagokkal egészül ki és így többszemélyessé válik, a tagok kötelesek az alapító okiratot társasági szerződésre módosítani.
10. A Társaság gazdálkodásának szabályai
10.1. A társaság gazdálkodása során elért eredményét nem osztja fel - a gazdasági társaság tevékenységéből származó nyereség a tagok között nem osztható fel - azt a létesítő okirat 3. pontjában meghatározott tevékenységére fordítja, illetve az a társaság vagyonát gyarapítja.
11. Az alapítói határozat
11.1. A taggyűlés hatáskörébe tartozó kérdésekben a tag írásban határoz és a döntés az ügyvezetéssel való közléssel válik hatályossá.
11.2. A legfőbb szerv hatáskörét a tag gyakorolja.
12. Az ügyvezetés és képviselet
12.1. A társaság ügyvezetésére és képviseletére jogosult ügyvezetője:
[bookmark: _Hlk45604777][bookmark: _Hlk45604786][bookmark: _Hlk45604821][bookmark: _Hlk45610439]	A társaság ügyvezetője 2021.01.01-től Ódor László Lajos (születési idő: 1968.06.28., anyja neve: Csikor Mária, lakcím: 8747 Zalamerenye, Jókai út 14., adóazonosító jel: 8370680402), akinek a megbízatása 2021. január 1. napjától kezdődően határozatlan időre szól.
A társaság képviseletében Ódor László Lajos ügyvezető önálló cégjegyzésre jogosult.

12.2. Az ügyvezető jogosítványai és kötelezettségei:
Az ügyvezető 
– jogosult a társaság képviseletére és ügyeinek intézésére;
– köteles elkészíteni vagy elkészíttetni a társaság mérlegét;
– gondoskodik a jogszabályok által előírt szabályzatok nyilvántartásáról, elkészítéséről és ismertetéséről, a bejelentési kötelezettségek megtételéről;
– köteles a cégbíróságnak bejelenteni a társaság társasági szerződésének módosítását, a cégjegyzékbe bejegyzett jogokat, tényeket, adatokat és ezek változását, valamint törvényben előírt más adatokat;
– köteles a társaság tagjairól nyilvántartást, tagjegyzéket vezetni;
· köteles a tagjegyzéket, illetve a tagjegyzékben feltüntetett adatok megváltozása esetén a hatályos tagjegyzéket a cégbíróságnak benyújtani;
· a Ptk. és a társasági szerződés által előírt egyéb feladatokat ellátni;
– köteles a társaság ügyeiről szerzett értesüléseit üzleti titokként megőrizni.

A társaság munkavállalóival szemben a munkáltatói jogokat az ügyvezető gyakorolja.

13. Cégjegyzés
13.1. A társaságot az ügyvezető képviseli harmadik személyekkel szemben, valamint bíróságok és más hatóságok előtt. A cégjegyzés módja önálló.
A társaság cégjegyzése akként történik, hogy a géppel vagy kézzel előírt, előnyomott vagy előnyomtatott cégszöveg alá vagy fölé az ügyvezető a teljes nevét aláírja a mellékelt aláírási nyilatkozatának (címpéldányának) megfelelően.
14. Felügyelőbizottság
14.1. A társaságnál három tagból álló felügyelő bizottság működik.
Az első felügyelő bizottság tagjait a társaság három év határozott időtartamra választotta: 2013. január 30. napjától 2016. január 30. napjáig terjedő időre. Ezt követően a felügyelőbizottsági tagok megbízatása szintén három év határozott időtartamra szól.
14.2.   A felügyelőbizottság tagjai:
a) Név: Vlasicsné Dörgönye Márta (anyja születési neve: Németh Mária, lakóhelye: 8749 Zalakaros, Gyöngyvirág sor 21.)
Megbízatási ideje: 2022. december 19. napjától 2025. augusztus 24. napjáig tart.
b) Név: Gyurkovicsné Kóré Eszter (anyja születési neve: Kovács Margit, lakóhelye: 8825 Miháld, Fő utca 103.)
Megbízatási ideje: 2022. december 19. napjától 2025. augusztus 24. napjáig tart.
c) Név: Üsztöke Botond Béla (anyja születési neve: Gabriel Margit, lakóhelye: 1037 Budapest, Körtvélyes utca 8.)
Megbízatási ideje: 2022. december 19. napjától 2025. augusztus 24. napjáig tart.

14.3. A felügyelő bizottság feladatai:
– a taggyűlés részére ellenőrzi a társaság ügyvezetését; Ha a felügyelőbizottság ellenőrző tevékenységéhez szakértőket kíván igénybe venni, a felügyelőbizottság erre irányuló kérelmét az ügyvezetés köteles teljesíteni.
– köteles megvizsgálni a számviteli törvény szerinti beszámolót és arról jelentést készíteni, a beszámoló elfogadásáról a taggyűlés csak az írásbeli jelentés birtokában határozhat;
– köteles megvizsgálni a taggyűlés napirendjén szereplő valamennyi lényeges üzletpolitikai jelentést, illetve minden olyan előterjesztést, amely a taggyűlés kizárólagos hatáskörébe tartozó ügyre vonatkozik;
– Ha a felügyelőbizottság megítélése szerint az ügyvezetés tevékenysége jogszabályba, a társasági szerződésbe, illetve a gazdasági társaság legfőbb szervének határozataiba ütközik, vagy egyébként sérti a gazdasági társaság érdekeit, a felügyelőbizottság jogosult összehívni a társaság legfőbb szervének ülését e kérdés megtárgyalása és a szükséges határozatok meghozatala érdekében.

14.4. A felügyelő bizottság működése
A felügyelő bizottság testületként jár el. A felügyelő bizottság tagjai sorából elnököt választ. A felügyelő bizottság határozatképes, ha ülésein mindhárom tagja jelen van. Határozatait egyszerű szótöbbséggel hozza.
A felügyelő bizottság tagjai személyesen kötelesek eljárni, képviseletnek nincs helye. A felügyelő bizottság tagját e minőségben a társaság tagjai nem utasíthatják.
A felügyelő bizottság üléseit az elnök hívja össze és vezeti. Az ülés összehívását – az ok és cél megjelölésével – a felügyelő bizottság bármely tagja írásban kérheti az elnöktől, aki a kérelem kézhezvételétől számított 8 napon belül köteles intézkedni a felügyelő bizottság ülésének 15 napon belüli időpontra történő összehívásáról. Ha az elnök a kérelemnek nem tesz eleget, a tag maga jogosult az ülés összehívására.
A felügyelő bizottság egyebekben az ügyrendjét maga állapítja meg, melyet a taggyűlés hagy jóvá.
Ha a felügyelő bizottság tagjainak száma 3 fő alá csökken, vagy nincs, aki ülését összehívja, az ügyvezető a felügyelő bizottság rendeltetésszerű működésének helyreállítása érdekében köteles a taggyűlést összehívni.
A felügyelő bizottság a vezető tisztségviselőktől, vezető állású munkavállalóktól felvilágosítást kérhet, a társaság iratait, könyveit megvizsgálhatja.
A felügyelő bizottság egyes ellenőrzési feladatok elvégzésével bármely tagját megbízhatja, illetve az ellenőrzést állandó jelleggel megoszthatja tagjai között. Az ellenőrzési jog megosztása nem érinti a felügyelő bizottsági tag felelősségét, sem azt a jogát, hogy az ellenőrzést más, a felügyelő bizottság ellenőrzési feladatkörébe tartozó tevékenységre is kiterjessze.
15. Könyvvizsgáló
15.1. A társaság könyvvizsgálót alkalmaz. A társaság könyvvizsgálója:
Cégnév: BARKÓCÁS Könyvvizsgáló, Tanácsadó és Szolgáltató Korlátolt Felelősségű Társaság
Rövidített cégnév: BARKÓCÁS Kft.
Székhely: 8800 Nagykanizsa, Ady Endre utca 36.
Cégjegyzékszám: 20–09–064679
Kamarai nyilvántartási száma: 001889
Felelős könyvvizsgáló: Némethné Szerdahelyi Éva
Anyja születési neve: Bánhidi Éva
Lakóhely: 8831 Nagykanizsa, Miklósfa utca 21.
Kamarai nyilvántartási száma: 001050
A könyvvizsgálói megbízatás határozott időre szól.
A megbízatás kezdő időpontja: 2023.06.29.
A megbízatás lejárta: 2026.05.31.

Nem lehet könyvvizsgáló a gazdasági társaság tagja, vezető tisztségviselője, felügyelőbizottsági tagja és e személyek hozzátartozója. Nem lehet könyvvizsgáló a társaság munkavállalója e jogviszonya fennállása idején, és annak megszűnése után három évig.
16. Beszámolási szabályok
A beszámoló elfogadásáról a tag határoz, a felügyelő bizottság írásbeli jelentésének megismerését követően. A beszámolót a társaság székhelyén, az ügyvezetővel egyeztetett időpontban bárki megtekintheti, illetve abból saját költségére másolatot készíthet.
A társaság az éves számviteli beszámolót a cégnyilvánosságról, a bírósági cégeljárásról és a végelszámolásról szóló 2006. évi V. törvény 18. § (1)–(8) bekezdései szerint teszi nyilvánosan közzé és helyezi letétbe. A társaságnak a számviteli törvény szerinti beszámolót elektronikus úton, a kormányzati portál útján kell a céginformációs szolgálat részére megküldeni.
A beszámolónak a céginformációs szolgálat részére történő elektronikus megküldésével a társaság letétbe helyezési és közzétételi kötelezettségének is eleget tesz.
A beszámoló közzétételére a céginformációs szolgálat honlapján, napi feltöltéssel kerül sor.
A céginformációs szolgálat honlapján a közzététel céljából megküldött beszámoló haladéktalanul és ingyenesen megismerhetővé válik. A beszámoló a céginformációs szolgálat honlapján cégnév vagy cégjegyzékszám megadásával, keresőprogram segítségével is megismerhető.
17. A működéssel kapcsolatban keletkezett
iratokba való betekintés rendje
A társaság működésével kapcsolatban keletkezett iratok a társaság székhelyén, munkaidőben, az ügyvezetővel történő előzetes egyeztetést követően tekinthetők meg.
Kérésre, a társaság ügyvezetője az iratot köteles megmutatni, abba betekintést engedni, valamint arról a kérelmező költségére másolatot készíteni és azt aláírásával hitelesíteni.
Az irat betekintési jog nem sértheti az információs önrendelkezési jogról és az információszabadságról szóló 2011. évi CXII. törvény által meghatározott, más személyes adatainak védelméhez fűződő jogot és az érintett személyiségi jogait. Az irat betekintési jog nem sértheti a társaság üzleti titkait.
A cégbíróságon a cégiratokat bárki ingyenesen megtekintheti, azokról feljegyzést készíthet. A cégjegyzék adatairól cégmásolat, cégkivonat vagy cégbizonyítvány kiadása kérhető. 
A céginformációs szolgálat kérelemre tájékoztatást ad az elektronikus úton benyújtott, vagy elektronikus okirattá alakított cégiratokról, továbbá a cégek elektronikus úton benyújtott, illetve elektronikus okirattá alakított, a számviteli törvény szerinti beszámolóiról, továbbá biztosítja a beszámolókba és az elektronikus cégiratokba történő ingyenes betekintést a céginformációs szolgálat helyiségében.
18. A társaság megszűnése
18.1. Jogutód nélküli megszűnés
A társaság jogutód nélküli megszűnése esetén – amennyiben akkor a társaság közhasznú szervezet is – a társaság alapítója részére a tartozások kiegyenlítését követően csak a megszűnéskori saját tőke összege adható ki, legfeljebb az alapító vagyoni hányadának teljesítéskori értéke erejéig.
Az ezt meghaladó vagyont a cégbíróság a Zalakarosi Turisztikai Egyesület, a jelen társaságéval azonos, vagy hasonló tevékenységet folytató nonprofit gazdasági társaság, vagy civil szervezet részére adja át. 
Amennyiben a társaság a jogutód nélküli megszűnésekor nem közhasznú szervezet, úgy a hitelezők kielégítése után fennmaradó vagyon a társaság alapítóját illeti meg.

18.2. Jogutódlással történő megszűnés
A társaság más társasági formába csak nonprofit jellegének megtartásával alakulhat át, kizárólag nonprofit gazdasági társaságokkal egyesülhet, illetve nonprofit gazdasági társaságokká válhat szét.
19. Egyéb rendelkezések
19.1. Azokban az esetekben, amikor a Polgári Törvénykönyvről szóló 2013. évi V. törvény (Ptk.) a társaságot kötelezi arra, hogy közleményt tegyen közzé, a társaság e kötelezettségének a Cégközlönyben tesz eleget.
19.2. A jelen alapító okiratban nem szabályozott kérdésekben a Ptk. rendelkezéseit kell alkalmazni.
Kelt: Zalakaros, 2023. …….
Az alapító aláírása:

......................................................................................................................................
Név: Zalakaros Város Önkormányzata tag képviseletében
Czimondor Nándor alpolgármester

Záradék: 
Alulírott jogi képviselő igazolom, hogy a jelen alapító okirat egységes szerkezetbe foglalt szövege megfelel a létesítőokirat-módosítások alapján hatályos tartalmának. A jelen módosításokkal egységes szerkezetbe foglalt alapító okirat elkészítésére pótbefizetés előírása lehetőségének szabályozása és könyvvizsgáló kinevezése adott okot.
A módosított rendelkezések a társasági szerződés szövegében félkövér betűtípussal kiemelten találhatók. 

Ellenjegyzem:
Dr. Csetneki Gábor ügyvéd
Csetneki Ügyvédi Iroda
Kamarai azonosító szám: 36058437
8800 Nagykanizsa, Sugár út 42.

